Y Lle Celf

Arddangosfa o gelf ar faes yr Eisteddfod Genedlaethol Cymru ydy'r Lle Celf.Y Lle Celf  o wefan swyddogol yr Eisteddfod; adalwyd 17 Ebrill 2013 Ceir arddangosfa o waith celf wedi'i drefnu mewn partneriaeth rhwng yr eisteddfod a Chyngor Celfyddydau Cymru. Yn ôl Swyddog Celfyddydau Gweledol yr Eisteddfod, Robyn Tomos, 
“Yn ogystal â chynnig llwyfan genedlaethol i artistiaid ifainc, mae’n hyrwyddo artistiaid sefydledig hefyd. Yn ogystal, mae gan yr Eisteddfod Genedlaethol ymrwymiad i annog gwerthfawrogiad a dealltwriaeth o’r celfyddydau gweledol yng Nghymru.”
bawd|250px|Y Lle Celf, Eisteddfod Genedlaethol Cymru Blaenau Gwent a Blaenau'r Cymoedd 2010.
Yn Eisteddfod Genedlaethol Cymru Blaenau Gwent a Blaenau'r Cymoedd 2010, cynhaliwyd Y Lle Celf mewn pydew dwfn hen waith dur.Y Lle Celf Eisteddfod 2010  o wefan swyddogol yr Eisteddfod; adalwyd 09 Awst 2012

Gwobrau
Y Fedal Aur am Gelfyddyd Gain (sefydlwyd 1951)
Y Fedal Aur am Grefft a Dylunio (1985)
Y Fedal Aur am Bensaernïaeth
Ysgoloriaeth Bensaernïaeth
Ysgoloriaeth Artist Ifanc  
Gwobr Tony Goble (2012) - Gwaith gan artist sy’n arddangos yn yr Arddangosfa Celfyddydau Gweledol am y tro cyntaf.
Gwobr Ifor Davies - Gwaith sy’n cyfleu ysbryd y frwydr dros iaith, diwylliant a gwleidyddiaeth Cymru.
Gwobr Josef Herman – Dewis y Bobl

Enillodd Bedwyr Williams y 'trebl' yn 2011, drwy ennill Y Fedal Aur am Gelfyddyd Gain, Gwobr Ifor Davies a Gwobr Josef Herman.; adalwyd 17 Ebrill 2013

Digwyddiadau nodedig
Yn 2012, bu rhaid i’r Eisteddfod Genedlaethol roi gorchudd tros bedwar o luniau yn y Lle Celf am eu bod yn dangos lluniau o ferch a gafodd ei llofruddio a’r dyn ifanc oedd wedi ei lladd. Roedd teulu’r ferch, Rebecca Aylward, wedi cwyno ar ôl clywed am luniau'r artist David Rees Davies.Gorchuddio lluniau o ferch a’i llofrudd o wefan golwg360.com 9.8.12. Fe ymddiheurodd yr artist i'r teulu.Artist y Lle Celf yn ymddiheuro o wefan golwg360.com 11.8.12.

Yn 2013, enillodd Josephine Snowden y brif wobr am waith fideo a ddefnyddiodd ddeialog Saesneg. Roedd beirniadaeth a dynodd sylw at y rheolau sy’n datgan y dylai unrhyw eiriau gwreiddiol fod yn Gymraeg. Ymatebodd Snowden ac nid oedd y geiriau eu hunain mor bwysig â'r ffordd yr oeddent yn cael eu defnyddio.

Cyfeiriadau

Dolenni allanol
Lluniau o'r Lle Celf ar wefan Flickr

Categori:Arddangosfeydd celf
Categori:Y celfyddydau gweledol yng Nghymru
Categori:Eisteddfod Genedlaethol Cymru